Ljubezenska pesem

Tvoj nasmeh je odsev

vseh čudes,

tvoje oči so kot

vroči sončni žarki.

Ti si lepša od vseh čudes,

lepša kot prvomajski kres,

ti si najlepša in tvoj nasmeh

 te še polepša.

Srce močno mi bije,

ker tvoj prečudoviti obraz v očeh mi sije,

ker zares hočem te,

bodi moja, prosim te.

*Žan Oder*

Ljubezenska pesem

Ti si moj žarek,

srce mi zate bije hitro kakor jarek.

Lepa si kot roža,

roka moja nežno te boža.

Ti si moja zvezda,

nikoli te ne izpustim iz svojega gnezda.

Ti si le ena,

moja ljubezen zate je neomejena.

Ti si moje dete,

 zate jaz nabiram cvete.

Tebe nikomur ne dam,

prstan svoj ti podam.

*Tomaž Potočnik*

PESEM O LJUBEZNI

Če zadene me ljubezen,

v hipu nisem nič več trezen.

Pri srcu stisne me sladko,

v trebuhu črički zapojo.

Me noge več ne nesejo,

ljudje me čudno gledajo.

Jaz pa na to prav nič ne dam,

raje oziram se drugam.

Je v razredu deklica,

ki lepo kitko las ima.

Sem v njo zagledal se močno,

mi zdaj pri srcu je toplo.

 *Dino Pušnik*

**LJUBEZENSKA PESEM**

 Ti si kot roža,

 kot najlepši cvet,

 ko te zagledam,

 lahko objel bi cel svet.

 V šolo že hitim,

 da te na hodniku ulovim

 in ko pogledaš me v oči,

 se od veselja mi zavrti.

 Ko slišim tvoj glas

 in pogledam tvoj lepi obraz,

 takrat srce mi govori,

 da moja sreča si ti.

 *Klemen Marko*

Pesem

Ker bil sem zaljubljen,

sem bil čisto izgubljen.

A ona pa bila je lepa

v beli obleki kakor snežna kepa.

Ko pogledala me je,

zvrtelo se mi je.

Padel sem po tleh

kakor en Čeh.

Ko zbudil sem se,

gledala me je

s svojimi modrimi očmi.

Takrat preskočila je iskrica,

srcu je zagorel ljubezni plamen.

Ona bila je moja ljubezenska usoda.

*David Pečnik*

**PRVA LJUBEZEN**

Ko sem prvič videl te,

mi srce poskočilo je,

ko prijel sem te za roko,

mi pri njem bilo je že toplo.

Bila si kakor roža

in sladka kot sladoled iz Portoroža.

Tvoji lasje so v vetru plapolali

kakor jadra, ki spustila so se zadnja.

Tvoja nežnost me je osvojila.

Ko gledal sem te v oči,

so iskrice skočile

in se kakor plamen razvile.

Takrat začutil sem toplino,

močno sem te objel,

kot zadnjič bi bilo,

in nežno šepnil ti na uho

RAD TE IMAM!

*Anže Hribernik*

**LJUBEZEN**

Kaj je ljubezen?

To ni bolezen,

to je življenje,

včasih trpljenje.

Srce takrat ti ponori,

takrat ne kliči 113,

tudi če se ti zazdi,

da okoli tebe vse zaživi.

Prelep takrat bo zate svet,

kot bil bi s cvetjem ves odet.

Le pazi, da ne konča se

tale zgodba vajina.

*Aljaž Žohar*

**LJUBIM JO**

Ko v šoli sedim,

skozi okno strmim,

v mislih mojih si ti

in srce mi močno drhti.

Ljubim jo, pa kaj za to.

S prijatelji na klopi sedim,

upam, da te ponovno zasledim.

Prijateljem stavek je znan.

Rad jo imam, to vsem priznam.

Zvečer pa v postelji ležim

in v mislih spet k njej bežim.

Sanjam jo, ko nisem z njo.

Ljubim jo, pa kaj za to.

*Aleksander Šepu*l

***LJUBEZEN***

*Prišla je pomlad,*

*prišel je mesec maj,*

*takrat se je vse razcvetelo*

*in se v ljubezen spremenilo.*

*Ko na šolskem hodniku*

 *se zdaj srečava,*

*se drug drugemu nasmehneva,*

*zasanjana k pouku odhitiva*

*in se po šoli dobiva.*

*Ta ljubezen je res lepa stvar,*

*saj si ves srečen in nasmejan*

*ter za vse drugo ti ni mar.*

*Aljaž Kunc*

LJUBEZEN JE… RIMA

Ljubezen je rima,

ker rima se rima

in rima ni sama.

Ljubezen je lahko bolezen,

In en je lahko neskončen in ljub.

Ljub je lahko kot poljub.

Svetel kot žarek in poln obljub.

Ljubezen je kot brezen.

Globoka in pogledom skrita, včasih tudi prikrita.

Prikrita se skriva, išče poti, da se žarek upanja ulovi.

Plete se kot pajkova mreža, ki jo sončni žarek oživi.

Razkrita raste in raste,

postane neskončna kot rima, ki se venomer rima.

 *Ela Vidovič*

**LJUBEZENSKO PISMO**

Poglej to pomlad, ki vzame nama čas,

da z ljubeznijo na glas

smejiva se v nebo, ki širno je zato,

da raznaša nam ljubezen to.

Poglej to drevo, na njem se ptički ženijo in s petjem vsi se cenijo.

Poglej ta travnik, s cvetjem on živi in me nikdar ne izpusti.

Poglej zdaj to nebo, modro je kot tvoje oko,

jaz vanj se poglobim, ko sama sebi žalostna se zdim.

Rada te imam in s tabo si želim marsikam,

ko daljno sonce nam odpira pot, ti ne želiš povedati mi kod ...

Zato za tabo hrepenim

in v tej pomladi s tabo biti si želim.

 *Klara Piko*

LJUBEZEN NA PRVI POGLED

Bila je ljubezen na prvi pogled.

Ti in jaz.

Imela sva nasmejan obraz, saj sva za najino ljubezen

vedela le ti in jaz.

Minevali so dnevi, meseci, leta,

ampak midva sva še vedno zaljubljena in objeta,

kot tisti dan,

ko bil je za naju le dan obsijan.

Velikokrat se spomniva

mladostnih dni,

ko sva bila samo jaz in ti

in veliko brezskrbnih dni.

Sedaj sva tukaj ti in jaz

in še majhen prikupen obraz,

s katerim prehitro mineva nam čas.

*Gaia Gorza*

 **LJUBEZEN**

Ko pomlad se prebudi in vse okoli nas prijetno diši,

ljubezen še bolj v marsikaterem srcu zagori.

Naj je to dotik, pogled ali šepet,

ljubezen ne izbira besed.

Gre za dejanja, ki jih naredimo,

da sebi in drugim veselje priredimo.

Kaže se kot prijazna soseda,

najboljši prijatelj ali kot zaljubljeni par,

ki kmalu stopil bo pred oltar.

Ljubezen je majhen otrok,

ki se oprijema mame,

in prav tako veliki otrok,

ki ji pomaga po stopnicah,

ker po teh letih postala ženica je stara.

Ko zjutraj nas omamen vonj zajtrka prebudi,

z ljubeznijo ga mama, oče pripravi ali mi vsi.

To je ljubezen do bližnjih,

ki s tabo živijo

in si stvari med sabo delijo.

Prijatelji so lahko tudi pravi,

ko ljubezen drug do drugega jih do tega pripravi.

Zaupajo skrivnosti si, pomagajo in se bodrijo

ter drug z drugim lepa dejanja delijo.

Kaj je recept za ljubezen?

Recept ne obstaja,

saj ljubezen že od nekdaj sama obstaja.

Samo dobro odpreti je treba oči

in kaj hitro se lahko tudi tebi dogodi.

*Lena Lušpa*

PESEM O LJUBEZNI

Dekle, kot sneg belo, je na hribu ljubezensko pesem pelo.

Pesem o ljubezni govori, kako se fant za njo bori.

Močno in pogumno se zase postavi, ker mu je samo dekle v glavi.

Podaril ji je svoje srce, ker ve, da pri njej varno je.

Kupoval ji je darila in oblačila iz 'Brazila'.

Bila je vesela, ker sta skupaj živela.

Njuna sreča ni trajala dolgo, ker prišel je čas za slovo.

Dekle je moralo na drugo stran sveta,

kjer bolna njena teta je bila.

Obema se je strlo srce in jima ni bilo lepo niti rumeno sonce.

Srce ga je vleklo, da jo pripelje nazaj,

čeprav ni vedel, kako in kdaj.

Ko jo je srečal, je bil vesel.

Obljubil ji je, da jo bo do konca življenja varoval

in obljubo je res držal.

*Elvina Kauković*